
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«21» сакавіка 2023 г.
	№ 36
	г. Масква




Аб наяўнасці парушэння агульных правіл канкурэнцыі
на трансгранічных рынках

Калегія Еўразійскай эканамічнай камісіі (далей – Камісія) у адпаведнасці з падпунктамі 3 і 4 пункта 10 Пратакола аб агульных прынцыпах і правілах канкурэнцыі (дадатак № 19 да Дагавора аб Еўразійскім эканамічным саюзе ад 29 мая 2014 года) (далей адпаведна – Пратакол, Дагавор) і пунктамі 44 і 45 Парадку разгляду спраў аб парушэнні агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі 
ад 23 лістапада 2012 г. № 99, разгледзела пытанне аб наяўнасці парушэння агульных правіл канкурэнцыі на трансгранічных рынках па справе аб парушэнні агульных правіл канкурэнцыі на трансгранічных рынках паслуг сертыфікацыі бухгалтараў і аўдытараў па праграмах CIPA/CAP і CPA EURASIA (далей – справа). 
Па выніках разгляду матэрыялаў справы, грунтуючыся на палажэннях міжнародных дагавораў і нарматыўных прававых актаў, якія ўваходзяць у права Еўразійскага эканамічнага саюза ў сферы канкурэнцыі, вывучыўшы фактычныя акалічнасці справы і высновы камісіі па разглядзе справы, прадстаўленыя ў апісальнай і матывавальнай частках гэтага Рашэння згодна з дадаткам, кіруючыся Методыкай разліку і парадкам накладання штрафаў за парушэнне агульных правіл канкурэнцыі на трансгранічных рынках, зацверджанымі Рашэннем Савета Еўразійскай эканамічнай камісіі 
ад 17 снежня 2012 г. № 118 (далей – Методыка разліку і парадак накладання штрафаў), Калегія Камісіі вырашыла:
1. [bookmark: _Hlk93907672]Прызнаць дзеянні (бяздзеянне) прафесійнай арганізацыі бухгалтараў «Палата прафесійных бухгалтараў Рэспублікі Казахстан» (Рэспубліка Казахстан, г. Алматы, пр-т Сейфуліна, д. 597А, пав. 7, оф. 703, 704, РН 91758-1910-ПАБ, РНП 600300511060, дата рэгістрацыі 15 красавіка 2008 г., БІН 080440011737) (далей – ПАБ «ППБ РК»), суполка з абмежаванай адказнасцю «Еўразійскі інстытут сертыфікаваных публічных бухгалтараў» (Рэспубліка Казахстан, г. Алматы, пр-т Сейфуліна, д. 597А, пав. 7, оф. 703, 704, РНП 600700699647, дата рэгістрацыі 9 красавіка 2014 г., БІН 140440009917) (далей – САА «ЕІСПБ»), грамадскага аб’яднання «Інстытут прафесійных бухгалтараў і аўдытараў Кыргызстана» (Кыргызская Рэспубліка, г. Бішкек, вул. Ібраімава, д. 115А, пав. 3, каб. 305, РН 146235-3301-ГА, дата рэгістрацыі 14 мая 2015 г., ІНП 01405201510190) (далей – ГА «ІПБІАК») і ўстановы «СІПАЕН» (Кыргызская Рэспубліка, г. Бішкек, вул. Ібраімава, д. 115А, пав. 3, оф. 304, РН 127470-3301-У-а, дата рэгістрацыі 13 лістапада 2017 г.,  ІНП 00102201310152) у перыяд з 15 чэрвеня 2015 г. па 10 лістапада 2021 г.  па распаўсюджванні непраўдзівых, недакладных або скажоных звестак, якія маглі прычыніць страты суб’екту гаспадарання (суб’екту рынку) або нанесці ўрон яго дзелавой рэпутацыі на трансгранічным рынку паслуг, парушэннем палажэнняў падпункта 1 пункта 2 артыкула 76 Дагавора.
2. Прызнаць адсутнасць падстаў для спынення разгляду справы.
3. У адпаведнасці з падпунктам 1 пункта 16 Пратакола і Методыкай разліку і парадкам накладання штрафаў прызначыць наступныя штрафы:
ПАБ «ППБ РК» – у памеры 662 500 расійскіх рублёў;
САА «ЕІСПБ» – у памеры 662 500 расійскіх рублёў;
ГА «ІПБІАК» – у памеры 662 500 расійскіх рублёў;
установе «СІПАЕН» – у памеры 662 500 расійскіх рублёў.
Штрафы, прызначаныя гэтым Рашэннем, падлягаюць выплаце ў парадку, устаноўленым пунктамі 17 і 18 Пратакола, у адпаведнасці з наступнымі банкаўскімі рэквізітамі:
суб’ектамі гаспадарання (суб’ектамі рынку), зарэгістраванымі на тэрыторыі Рэспублікі Казахстан, – КБК 204176, КНП 913;
суб’ектамі гаспадарання (суб’ектамі рынку), зарэгістраванымі на тэрыторыі Кыргызскай Рэспублікі, – ІНП 02802200610325, код РПІ 004 Першамайскае, атрымальнік Першамайскае РАК, БІК 440201, Цэнтральнае казначэйства пры МФ КР, р/р 4402011001002463, даходны код плацяжу 14311400.
4. Абавязаць ПАБ «ППБ РК», САА «ЕІСПБ», ГА «ІПБІАК» і «СІПАЕН» спыніць ажыццяўляць дзеянні, якія парушаюць палажэнні падпункта 1 пункта 2 артыкула 76 Дагавора, у тым ліку выключыць са сваіх баз даных (рэестраў) звесткі аб асобах, якія былі сертыфікаваны па праграмах сертыфікацыі прафесійных бухгалтараў і аўдытараў і атрымалі такія сертыфікаты ў старонніх арганізацыях, у тым ліку ў заяўніка.
5. Праінфармаваць ПАБ «ППБ РК», САА «ЕІСПБ», ГА «ІПБІАК» і ўстанову «СІПАЕН» аб тым, што:
а)	у адпаведнасці з абзацам другім пункта 171 Методыкі разліку і парадку накладання штрафаў штрафы, прадугледжаныя пунктам 16 Пратакола, выплачваюцца правапарушальнікамі ў поўным памеры не пазней за 60 каляндарных дзён з даты ўступлення гэтага Рашэння ў сілу. У выпадку нявыплаты штрафу ва ўказаны тэрмін Камісія прымае меры, накіраваныя на прымусовае выкананне гэтага Рашэння, у адпаведнасці з пунктам 18 Методыкі разліку і парадку накладання штрафаў;
б)	у адпаведнасці з пунктам 45 Парадку разгляду спраў аб парушэнні агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі 
ад 23 лістапада 2012 г. № 99, неабходна паведаміць Камісіі аб выплаце штрафаў на працягу 30 каляндарных дзён з даты сканчэння тэрміну, прадугледжанага падпунктам «а» гэтага пункта, а таксама аб выкананні пункта 4 гэтага Рашэння.
6. Гэта Рашэнне можа быць абскарджана ва ўстаноўленым парадку ў Суд Еўразійскага эканамічнага саюза.
7. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.


	Старшыня Калегіі
Еўразійскай эканамічнай камісіі
	
            М. Мясніковіч

ДАДАТАК
да Рашэння Калегіі 
Еўразійскай эканамічнай камісіі 
ад 21 сакавіка 2023 г. № 36 135

АПІСАЛЬНАЯ І МАТЫВАВАЛЬНАЯ ЧАСТКІ 
Рашэння Калегіі Еўразійскай эканамічнай камісіі
ад 21 сакавіка 2023 г. № 36

У Еўразійскую эканамічную камісію (далей – Камісія) пісьмом ад 10 чэрвеня 2021 г. № б/н (увах. № 10782 ад 11 чэрвеня 2021 г.) паступіла заява аб’яднання юрыдычных асоб у форме асацыяцыі «Еўразійскі савет сертыфікаваных бухгалтараў і аўдытараў» (Рэспубліка Казахстан, г. Алматы, мкр. 6, д. 56, РН 46498-1910-АЮА (ІУ), РНП 600300501348, дата рэгістрацыі 11 сакавіка 2002 г., БІН 020340005649) (далей – ЕССБА) і сузаяўнікаў: прафесійнай аўдытарскай арганізацыі «Палата аўдытараў Рэспублікі Казахстан» (Рэспубліка Казахстан, г. Алматы, 
пр-т Абылай хана, д. 79/71, оф. 128, РН 81590-1910-ПАТ, РНП 600700008865, дата рэгістрацыі 14 кастрычніка 2006 г., БІН 061140006025) (далей – ПАА «ПАРК»), прафесійнай арганізацыі бухгалтараў «Саюз бухгалтараў і бухгалтарскіх арганізацый Казахстана» (Рэспубліка Казахстан, г.Алматы, вул. Муратбаева, д. 200, оф. 104, РН 92588-1910-ПАБ, РНП 600700603950, дата рэгістрацыі 
9 чэрвеня 2008 г., БІН 080640005195) (далей – ПАБ «СББАК»), некамерцыйнага партнёрства «Сертыфікаваны прафесійны бухгалтар» (Расійская Федэрацыя, г. Масква, Пыжэўскі зав., д. 7, паб. 2, оф. 2, АДРН 1097799028469, дата рэгістрацыі 15 кастрычніка 2009 г., ІНП 7706414380) (далей – НП «СПБ»), грамадскага аб’яднання «Аб’яднанне бухгалтараў і аўдытараў» (Кыргызская Рэспубліка, г. Бішкек, б-р Эркіндык, д. 42, кв. 1, РН 9484-3301-ГА, ІНП 01903199910055) (далей – ГА «АБА»), Нацыянальнай асацыяцыі бухгалтараў і аўдытараў Узбекістана (Рэспубліка Узбекістан, г. Ташкент, вул. Чынгіза Айтматава, д. 1А, РН 78(149), дата рэгістрацыі 20 верасня 1993 г., ІНП 201099796) (далей – заяўнікі) аб наяўнасці магчымых прыкмет парушэння палажэнняў пункта 2 артыкула 76 Дагавора аб Еўразійскім эканамічным саюзе ад 29 мая 2014 года (далей – Дагавор) і неабходнасці спынення такога парушэння. 
У рамках разгляду заявы ў адпаведнасці з падпунктам 3 пункта 132 Парадку разгляду заяў (матэрыялаў) аб парушэнні агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі ад 23 лістапада 2012 г. № 97, прапанова аб ажыццяўленні дзеянняў, накіраваных на ліквідацыю прыкмет парушэння агульных правіл канкурэнцыі і забеспячэнне канкурэнцыі на трансгранічных рынках, не распрацоўвалася.
Па выніках разгляду заявы ў адпаведнасці з падпунктам 1 пункта 3 Парадку правядзення расследавання парушэнняў агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі ад 23 лістапада 2012 г. № 98 (далей – Парадак правядзення расследавання), Пратаколам аб агульных прынцыпах і правілах канкурэнцыі (дадатак № 1 да Дагавора) (далей – Пратакол) і пунктам 1 Рашэння Калегіі Еўразійскай эканамічнай камісіі ад 14 мая 2013 г. № 112 Камісія вынесла вызначэнне аб правядзенні расследавання парушэнняў агульных правіл канкурэнцыі на трансгранічных рынках ад 20 ліпеня 2021 г. № 48/вызн (далей – расследаванне) і правяла адпаведнае расследаванне ў дачыненні да наступных асоб (далей – адказчыкі):  
прафесійная арганізацыя бухгалтараў «Палата прафесійных бухгалтараў Рэспублікі Казахстан» (Рэспубліка Казахстан, г. Алматы, пр-т Сейфуліна, д. 597А, пав. 7, оф. 703, 704, РН 91758-1910-ПАБ, РНП 600300511060, дата рэгістрацыі 15 красавіка 2008 г., БІН 080440011737) (далей – ПАБ «ППБ РК»);
суполка з абмежаванай адказнасцю «Еўразійскі інстытут сертыфікаваных публічных бухгалтараў» (Рэспубліка Казахстан, г. Алматы, пр-т Сейфуліна, д. 597А, пав. 7, оф. 703, 704, РНП 600700699647, дата рэгістрацыі 9 красавіка 2014 г., БІН 140440009917) (далей – САА «ЕІСПБ»);
грамадскае аб’яднанне «Інстытут прафесійных бухгалтараў і аўдытараў Кыргызстана» (Кыргызская Рэспубліка, г. Бішкек, вул. Ібраімава, д. 115А, пав. 3, каб. 305, РН 146235-3301-ГА, дата рэгістрацыі 14 мая 2015 г., ІНП 01405201510190) (далей – ГА «ІПБІАК»);
установа «СІПАЕН» (Кыргызская Рэспубліка, г. Бішкек, вул. Ібраімава, д. 115А, пав. 3, оф. 304, РН 127470-3301-У-а, дата рэгістрацыі 13 лістапада 2017 г., ІНП 00102201310152).
15 лістапада 2021 г. вызначэннем № 62/вызн Камісіяй пачата справа аб парушэнні агульных правіл канкурэнцыі на трансгранічных рынках (далей – справа) і прызначана камісія па яе разглядзе ў наступным складзе:
старшыня камісіі па разглядзе справы, дырэктар Дэпартамента антыманапольнага рэгулявання Камісіі (далей – Дэпартамент) Сушкевіч А.Г.;
намеснік старшыні камісіі па разглядзе справы, намеснік дырэктара Дэпартамента Каліеў А.А.;
члены камісіі па разглядзе справы:
начальнік аддзела разгляду заяў (матэрыялаў) і спраў аб парушэнні агульных правіл канкурэнцыі Дэпартамента Сумянкоў С.С.;
саветнік аддзела разгляду заяў (матэрыялаў) і спраў аб парушэнні агульных правіл канкурэнцыі Дэпартамента Крыўцун Я.П.;
кансультант аддзела разгляду заяў (матэрыялаў) і спраў аб парушэнні агульных правіл канкурэнцыі Дэпартамента Абдылдаева А.Б.
У сувязі з неабходнасцю атрымання дадатковай інфармацыі для прыняцця рашэння вызначэннем ад 15 лютага 2022 г. № 8/вызн тэрмін разгляду справы падоўжаны на 60 працоўных дзён. 
У адпаведнасці з пунктам 23 Парадку разгляду спраў аб парушэнні агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі ад 23 лістапада 2012 г. № 99 (далей – Парадак разгляду спраў), старшыня камісіі па разглядзе справы, дырэктар Дэпартамента Сушкевіч А.Г. 17 мая 2022 г. аб’явіў аб заканчэнні разгляду справы ў прысутнасці: 
намесніка старшыні камісіі па разглядзе справы, намесніка дырэктара Дэпартамента Каліева А.А.;
членаў камісіі па разглядзе справы:
Сумянкова С.С., начальніка аддзела разгляду заяў (матэрыялаў) і спраў аб парушэнні агульных правіл канкурэнцыі Дэпартамента;
Крыўцуна Я.П., саветніка аддзела разгляду заяў (матэрыялаў) і спраў аб парушэнні агульных правіл канкурэнцыі Дэпартамента;
асоб, якія ўдзельнічалі ў разглядзе справы:
Бярнацкай В.С., прадстаўніка заяўнікаў (па даверанасці);
пры дапамозе відэа-канферэнц-сувязі:
Жарынава У.С., віцэ-прэзідэнта НП «СПБ»;
Гайдук А.В., выканаўчага дырэктара ЕССБА;
Абсалямава І.Г., старшыні савета дырэктараў ПАБ «СББАК»;
Кашкімбаева С.Х., старшыні ПАА «ПАРК»;
[bookmark: _Hlk140844424]Таранчыева Э.Т., прэзідэнта ГА «АБА»;
Гетман В.В., выканаўчага дырэктара ГА «АБА»;
Алімбетава Н.А., прадстаўніка адказчыкаў (па даверанасцях);
Дайрашавай Э.Т., асобы, якая валодае звесткамі аб акалічнасцях разгляданай справы;
прадстаўнікоў упаўнаважаных органаў дзяржаў – членаў Еўразійскага эканамічнага саюза (далей адпаведна – дзяржавы-члены, Саюз), у кампетэнцыю якіх уваходзяць рэалізацыя і (або) правядзенне канкурэнтнай (антыманапольнай) палітыкі (пры дапамозе відэа-канферэнц-сувязі):
Васіленка А.А., намесніка начальніка Упраўлення сацыяльнай сферы і паслуг Міністэрства антыманапольнага рэгулявання і гандлю Рэспублікі Беларусь;
Мельнікавай Т.І., кансультанта Упраўлення сацыяльнай сферы і паслуг Міністэрства антыманапольнага рэгулявання і гандлю Рэспублікі Беларусь;
Сагдат Ж.Б., галоўнага эксперта Упраўлення эканамічнай інтэграцыі Агенцтва па абароне і развіцці канкурэнцыі Рэспублікі Казахстан;
Гаранавай А.В., загадчыцы аддзела па пытаннях узаемадзеяння з Еўразійскай эканамічнай камісіяй, міжнародным супрацоўніцтве і сувязям з грамадскасцю Службы антыманапольнага рэгулявання пры Міністэрстве эканомікі і камерцыі Кыргызскай Рэспублікі;
Скляравай Я.В., намесніка начальніка Упраўлення кантролю рэкламы і нядобрасумленнай канкурэнцыі Федэральнай антыманапольнай службы;
Шамякінай Г.А., намесніка начальніка аддзела міжнародных праектаў Упраўлення міжнароднага эканамічнага супрацоўніцтва Федэральнай антыманапольнай службы.
Па выніках разгляду матэрыялаў справы ўстаноўлена наступнае.
У адпаведнасці з Пратаколам, Парадкам правядзення расследавання і Методыкай ацэнкі стану канкурэнцыі, зацверджанай Рашэннем Савета Еўразійскай эканамічнай камісіі ад 30 студзеня 2013 г. № 7 (далей – Методыка), Дэпартаментам у ходзе расследавання запытана інфармацыя ў пісьмовай форме ў органаў дзяржаў-членаў, фізічных і юрыдычных асоб па фактах, выкладзеных у заяве.
Згодна з пунктам 4 Методыкі пры расследаванні парушэнняў забарон, устаноўленых пунктам 2 артыкула 76 Дагавора, ацэнка стану канкурэнцыі можа абмежавацца папярэднім вызначэннем тавару, вызначэннем, якое праводзіцца ў адпаведнасці з пунктам 15 Методыкі.
У адпаведнасці з пунктам 11 Пратакола і пунктамі 61–63 Методыкі асноўныя вывады, зробленыя на кожным этапе ацэнкі стану канкурэнцыі, выкладзены ў той частцы, у якой не парушаюцца патрабаванні, што прад’яўляюцца да аховы канфідэнцыйнай інфармацыі.
Кіруючыся палажэннямі раздзела II Методыкі, часавы інтэрвал даследавання рынку вызначаны з 15 чэрвеня 2015 г. па 10 лістапада 2021 г.
На падставе абзаца сёмага пункта 4 і з улікам пункта 15 Методыкі ажыццёўлена папярэдняе вызначэнне тавару і ў якасці прадуктовых меж таварнага рынку ўстаноўлена наступнае. 
ЕССБА распрацаваная і ўкаранёная, у тым ліку для дзяржаў-членаў, сістэма сертыфікацыі – сертыфікаваны міжнародны прафесійны бухгалтар – Certified International Professional Accountant (далей – CIPA).
CIPA – сістэма пацвярджэння прафесійнай кваліфікацыі ў галіне бухгалтарскага ўліку, якая ўлічвае стандарты адукацыі Міжнароднай федэрацыі бухгалтараў (IFAC) (далей – МФБ), падтрымлівае тыпавую вучэбную праграму падрыхтоўкі бухгалтараў, зацверджаную Канферэнцыяй ААН па гандлі і развіцці (ЮНКТАД), і прадугледжвае 2 узроўні сертыфікацыі (сертыфікаваны бухгалтар-практык (САР) і сертыфікаваны міжнародны прафесійны бухгалтар (СІРА)).
[bookmark: _Hlk140834344]Заяўнікі, установа «СІПАЕН» і ГА «ІПБІЯК» ажыццяўляюць сертыфікацыю па праграме CIPA.
У той жа час ПАБ «ППБ РК» на аснове праграмы CIPA распрацавала праграму сертыфікацыі CPA EURASIA, якая развівае і дапаўняе праграму CIPA. ПАБ «ППБ РК» і ГА «ІПБІЯК» прызнаюць сертыфікацыю CPA EURASIA ў якасці падставы для членства прафесійных бухгалтараў у сваіх арганізацыях.  
Таксама паводле пісьма ўстановы «СІПАЕН» (увах. № 2743 ад 17 лютага 2021 г.) у лютым 2017 года падпісана пагадненне аб узаемным прызнанні сертыфікацыі CIPA і СРА EURASIA паміж установай «СІПАЕН» і САА «ЕІСПБ».
Акрамя таго, згодна з пісьмом ПАБ «ППБ РК» (увах. № 13699 ад 27 жніўня 2020 г.) сертыфікацыя па праграмах CPA EURASIA і CIPA ўзаемазамяняльная.
САА «ЕІСПБ» прадастаўляе паслугі сертыфікацыі па праграме CPA EURASIA, паколькі ПАБ «ППБ РК» надзяліла яе паўнамоцтвамі па выдачы сертыфікатаў. 
На аснове рэкамендацый МФБ такія спецыялізаваныя арганізацыі, як заяўнікі і адказчыкі, выпрацоўваюць і падтрымліваюць адзіныя кваліфікацыйныя патрабаванні да прафесіі бухгалтара і аўдытара, удзельнічаюць у стварэнні і дзейнасці сістэм тэсціравання і сертыфікацыі бухгалтараў і аўдытараў. Заяўнікі і адказнікі акрэдытуюць навучальныя цэнтры для правядзення навучання па праграмах CIPA/САР і CPA EURASIA адпаведна.
У матэрыялах справы прадстаўлена інфармацыя аб наяўнасці і абарачэнні ў Рэспубліцы Казахстан, Кыргызскай Рэспубліцы і Расійскай Федэрацыі паслуг сертыфікацыі бухгалтараў і аўдытараў па праграмах CIPA/CAP і CPA EURASIA. 
Згодна з матэрыяламі справы, у тым ліку праведзеным аналізам заканадаўства Рэспублікі Казахстан, Кыргызскай Рэспублікі і Расійскай Федэрацыі, устаноўлена, што дзейнасць па аказанні паслуг сертыфікацыі бухгалтараў і аўдытараў па праграмах CIPA/CAP і CPA EURASIA не ліцэнзуецца. 
Паслугі сертыфікацыі прафесійных бухгалтараў і аўдытараў, што прадастаўляюцца заяўнікамі і адказчыкамі, не маюць прававога рэгулявання ні на ўзроўні адпаведных дзяржаў-членаў, ні на ўзроўні права Саюза як у цэлым усёй праграмы, так і яе асобных частак і іх аказання, якія прапануюцца і рэалізуюцца ў рамках указаных праграм.
Дакументам, які пацвярджае выкананне патрабаванняў адпаведнай праграмы сертыфікацыі (у тым ліку наяўнасць профільнай вышэйшай або сярэдняй спецыяльнай адукацыі, стажу па профілі дзейнасці, а таксама паспяховае праходжанне кантролю атрыманых ведаў (экзаменаў)), з’яўляецца сертыфікат.
[bookmark: _Hlk140842969]Сертыфікат – дакумент, выдадзены арганізацыяй, якая праводзіць навучанне і сертыфікацыю.
Сертыфікацыя – мерапрыемства па навучанні і прыёме экзаменаў у кандыдатаў з мэтай выяўлення ведаў, кампетэнцый і навыкаў для прафесійнай дзейнасці.
Сертыфікаты CIPA/CAP і CPA EURASIA выдаюцца на падставе заявы кандыдата (з прыкладаннем даведкі прафесійнай арганізацыі бухгалтараў аб членстве, вопыце працы, узроўні адукацыі кандыдата і пацвярджэннем аплаты вырабу сертыфіката) пры ўмове здачы ўсіх прадугледжаных для гэтага экзаменаў.
З прадстаўленых у матэрыялах справы дакументаў, у тым ліку дагавораў аб прадастаўленні паслуг у рамках указаных праграм, вынікае, што паслугі, неабходныя для праходжання кандыдатам адпаведнай сертыфікацыі, могуць прадастаўляцца як у рамках аднаго дагавора, так і асобна, як адным суб’ектам гаспадарання (суб’ектам рынку), так і рознымі суб’ектамі гаспадарання (суб’ектамі рынку). Пры гэтым пацвярджэннем аказанай паслугі і яе дастатковасці для працэдуры сертыфікацыі з’яўляецца акрэдытацыя адпаведнага пастаўшчыка паслуг арганізацыяй, якая ажыццяўляе выдачу сертыфіката. 
З улікам вышэйпададзенага ў якасці прадуктовых меж варта разглядаць паслугі сертыфікацыі бухгалтараў і аўдытараў па праграмах CIPA/CAP і CPA EURASIA (далей адпаведна – паслугі, таварны рынак).
Пунктам 2 Крытэрыяў аднясення рынку да трансгранічнага, зацверджаных Рашэннем Вышэйшага Еўразійскага эканамічнага савета ад 19 снежня 2012 г. № 29 (далей – Крытэрыі), устаноўлена, што з мэтай прымянення агульных правіл канкурэнцыі, устаноўленых артыкулам 76 Дагавора, рынак адносіцца да трансгранічнага, калі геаграфічныя межы таварнага рынку ахопліваюць тэрыторыі 2 і больш дзяржаў-членаў. Пунктам 3 Крытэрыяў устаноўлена, што спыненне парушэнняў суб’ектамі гаспадарання забарон, устаноўленых пунктам 2 артыкула 76 Дагавора, ажыццяўляецца Камісіяй, калі суб’ект гаспадарання, дзеянні якога парушаюць устаноўленую забарону, і суб’ект гаспадарання – канкурэнт (канкурэнты), якому (якім) прычынены ці можа быць прычынены ўрон або нанесена ці можа быць нанесена шкода ў выніку ажыццяўлення такіх дзеянняў, зарэгістраваны на тэрыторыях розных дзяржаў-членаў. Заўвагай да ўказанага пункта агаворваецца, што ўказаныя палажэнні Крытэрыяў, якія адносяцца да суб’ектаў гаспадарання, распаўсюджваюцца на групу асоб. 
Згодна з матэрыяламі справы, у тым ліку тлумачэннямі заяўнікаў і адказчыкаў, прадстаўленымі ў рамках разгляду справы, устаноўлена, што для аказання паслуг адсутнічаюць абмежаванні як па тэрыторыі іх прадастаўлення, так і па грамадзянстве і (або) месцы рэгістрацыі асобы, якая мае намер іх атрымаць.
Таксама з матэрыялаў справы вынікае, што паслугі здзяйсняюцца і могуць ажыццяўляцца:
у Рэспубліцы Казахстан – ПАБ «ППБ РК», САА «ЕІСПБ», ЕССБА, ПАА «ПАРК», ПАБ «СББАК; 
у Кыргызскай Рэспубліцы – установай «СІПАЕН»,  ГА «ІПБІЯК» і ГА «АБА»;
у Расійскай Федэрацыі – ЕССБА, НП «СПБ», а таксама членамі ЕССБА: аўтаномнай некамерцыйнай арганізацыяй дадатковай прафесійнай адукацыі «Інстытут сертыфікаваных публічных бухгалтараў» (Расійская Федэрацыя, г. Масква, Пыжэўскі зав., д. 7, паб. 2, АДРН 1157700015395, дата рэгістрацыі 25 верасня 2015 г., ІНП 7706427206), некамерцыйным партнёрствам «Некамерцыйнае недзяржаўнае прафесійнае аўдытарскае аб’яднанне «Рускі Дом Аўдыту» (Расійская Федэрацыя, г. Масква, вул. Мясніцкая, д.13, паб. 10, АДРН 1047796251579, дата рэгістрацыі 14 красавіка 2004 г., ІНП 7708521980), некамерцыйным партнёрствам «Палата прафесійных бухгалтараў і аўдытараў» (Расійская Федэрацыя, г. Санкт-Пецярбург, вул.Смаленская, д. 9, АДРН 1027804900375, дата рэгістрацыі 14 ліпеня 1997 г., ІНП 7810120161). 
Такім чынам, пакупнік (заказчык) набывае (заказвае) паслугу або мае эканамічную, тэхнічную ці іншую магчымасць набыцця паслугі або лічыць мэтазгодным набыць паслугу ў геаграфічных межах таварнага рынку Рэспублікі Казахстан, Кыргызскай Рэспублікі і Расійскай Федэрацыі, гэта значыць на тэрыторыях 2 і больш дзяржаў-членаў.
Кіруючыся пунктам 26 Методыкі, на падставе пункта 2 артыкула 74, пункта 7 артыкула 76 Дагавора, пункта 9 Пратакола і пунктаў 1–3 Крытэрыяў, паводле інфармацыі, прадстаўленай у матэрыялах справы, зыходзячы з наяўнасці магчымасці набыцця і аказання паслуг у аб’ёме ўсёй праграмы або яе асобных частак на тэрыторыях Рэспублікі Казахстан, Кыргызскай Рэспублікі і Расійскай Федэрацыі, можна зрабіць выснову, што таварны рынак з’яўляецца трансгранічным.  
Улічваючы выкладзенае і той факт, што таварны рынак з’яўляецца трансгранічным, на падставе пункта 2 артыкула 74 Дагавора, пункта 9 Пратакола і пункта 3 Крытэрыяў, а таксама ў сувязі з тым, што заяўнікі зарэгістраваны ў Рэспубліцы Казахстан, Кыргызскай Рэспублікі і Расійскай Федэрацыі, а адказчыкі – у Рэспубліцы Казахстан і Кыргызскай Рэспублікі, спыненне парушэнняў палажэнняў падпункта 1 пункта 2 артыкула 76 Дагавора адносіцца да кампетэнцыі Камісіі.
Улічваючы таксама, што для спынення парушэнняў падпункта 1 пункта 2 артыкула 76 Дагавора няма юрыдычна значных наступстваў ад разліку аб’ёму таварнага рынку і яго канцэнтрацыі, такія разлікі не праводзіліся.
Непераадольных бар’ераў для ўваходу на таварны рынак зыходзячы з матэрыялаў справы не ўстаноўлена. 
Па выніках разгляду матэрыялаў справы, у тым ліку па выніках заслухоўвання асоб, якія ўдзельнічаюць у разглядзе справы, даследавання доказаў, меркаванняў і тлумачэнняў указаных асоб, а таксама адносна доказаў, прадстаўленых іншымі асобамі, якія ўдзельнічаюць у справе, у рамках пасяджэнняў камісіі па разглядзе справы ўстаноўлена наступнае.
23 верасня 2015 г. праўленне ЕССБА атрымала паведамленне наступнага зместу: «…з мэтай абароны інтарэсаў шматлікіх уладальнікаў і кандыдатаў, якія прэтэндуюць на атрыманне двухузроўневых сертыфікатаў сертыфікацыі CIPA, ПАБ «ППБ РК» працягне работу ЕССБА па сертыфікацыі. Для працягу гэтай работы ПАБ «ППБ РК» надзяліла паўнамоцтвамі САА «ЕІСПБ» па выдачы сертыфікатаў».
Згодна з матэрыяламі справы адзіным заснавальнікам САА «ЕІСПБ» у адпаведнасці з яго статутам з’яўляецца ПАБ «ППБ РК».
22 снежня 2015 г. у інфармацыйна-тэлекамунікацыйнай сетцы «Інтэрнэт» (далей – сетка Інтэрнэт) па адрасе http://elitelegal.kz/ru/news/palata-professionalnyh-buhgalterov-respubliki-kazahstan-stala-edinstvennym-vladelcem было размешчана для нявызначанага кола асоб інфармацыйнае паведамленне наступнага зместу: «ПАБ «ППБ РК» (CPARK), член Міжнароднай федэрацыі бухгалтараў (IFAC), з’яўляецца адзінай арганізацыяй у Рэспубліцы Казахстан, якая мае права выдаваць сертыфікаты першага і другога ўзроўняў па праграме CIPA сумесна з САА «ЕІСПБ» (EICPA). Павышэнне кваліфікацыі па праграме CIPA цяпер залічваецца толькі членам ПАБ «ППБ РК». Для ўладальнікаў сертыфікатаў CIPA, першага і другога ўзроўняў, якія атрымалі іх да 15 верасня 2015 г. у іншых арганізацыях Казахстана, сумесна з ЕССБА, прадугледжаны іх перавыпуск інстытутам EICPA (САА «ЕІСПБ») пры ўступленні ў члены ПАБ «ППБ РК». ПАБ «ППБ РК» надзяліла правам выдачы сертыфікатаў CIPA, замест ЕССБА, САА «ЕІСПБ» (EICPA). САА «ЕІСПБ» ужо прыступіла да ажыццяўлення сваіх правоў і 15 верасня 2015 г. выдала першыя сертыфікаты CIPA, сумесна з ПАБ «ППБ РК» і прафесійнымі арганізацыямі бухгалтараў з іншых  краін. Афіцыйны сайт праграмы CIPA знаходзіцца на дамене www.cipaprogram.org. Кожны ўдзельнік праграмы CIPA можа праверыць правадзейнасць свайго сертыфіката, даслаўшы ў інстытут EICPA (САА «ЕІСПБ») запыт з дадаткам да яго сканаванай копіі сертыфіката на электронны адрас info@eicpaglobal.com (адмінам электроннага адраса з’яўляецца САА «ЕІСПБ»). Прэс-служба CPARK (ПАБ «ППБ РК»), EICPA (САА «ЕІСПБ»), CIPA». 
Неабходна адзначыць, што згодна з пратаколам агляду доказаў натарыусам Нікіфаравым І.А. ад 18 лютага 2021 г. вышэйуказаная публікацыя была актыўная на дату складання пратакола агляду, у тым ліку на дату завяршэння пасяджэння камісіі па разглядзе справы.
Такім чынам, нявызначанае кола асоб інфармуецца аб тым, што сертыфікаты CIPA 1-га і 2-га ўзроўняў, атрыманыя да 15 верасня 2015 г. сумесна з ЕССБА, неабходна перавыпусціць. Для перавыпуску сертыфіката неабходна ўступіць у члены ПОБ «ППБ РК». Паколькі для перавыпуску патрабуецца ўступленне ў члены ПАБ «ППБ РК», то інфармаванне можа быць накіравана на ўсіх  уладальнікаў сертыфікатаў CIPA 1-га і 2-га ўзроўняў, у тым ліку тых, хто атрымаў іх сумесна з ЕССБА, але не з’яўляецца членам ПАБ «ППБ РК». 
У гэтай публікацыі ўказваюцца асобы, якія маюць права перавыпускаць сертыфікаты (а менавіта ПАБ «ППБ РК», якая ў сваю чаргу надзяляе кампетэнцыяй па выдачы сертыфікатаў CIPA САА «ЕІСПБ»), і электронная паштовая скрыня (info@eicpaglobal.com) САА «ЕІСПБ» для зверкі правадзейнасці сертыфіката. Адзначаецца наяўнасць афіцыйнага сайта праграмы CIPA (www.cipaprogram.org), які ў сваю чаргу належыць установе «СІПАЕН».
Натарыусам Нікіфаравым І.А. 18 лютага 2021 г. складзены пратакол агляду публікацыі на сайце, прысвечаным тэорыі і практыцы кіраўніцкага ўліку (GAAP.RU), на якім апублікавана паведамленне наступнага зместу: «20 кастрычніка 2015 г. …для ведама ўсіх удзельнікаў сертыфікацыі CIPA. Афіцыйнай інфармацыйнай пляцоўкай сертыфікацыі CIPA з’яўляецца інтэрнэт-партал www.cipaprogram.org. Уся дакладная і правільная інфармацыя па сертыфікацыі публікуецца на гэтым сайце. Спіс прафесійных арганізацый, якія маюць права выдаваць сертыфікаты CIPA сумесна з САА «ЕІСПБ», будзе апублікаваны на гэтым сайце».
У матэрыялах справы прадстаўлена пісьмо САА «ЕІСПБ» ад 1 сакавіка 2017 г. № 5 для нявызначанага кола асоб наступнага зместу: «Усім зацікаўленым асобам! Гэтым пісьмом пацвярджаем, што ГА «ІПБІЯК» з’яўляецца членам САА «ЕІСПБ», праваўладальніка праграмы CIPA. Членства ў ТАА «ЕІСПБ» дае права ГА «ІПБІЯК» прымаць у члены сваёй прафесійнай арганізацыі прафесійных бухгалтараў і аўдытараў, праводзіць сертыфікацыю па міжнародных прафесійных праграмах CIPA, выпускаць і перавыпускаць сертыфікаты па праграме CIPA сумесна з САА «ЕІСПБ», падтрымліваць сертыфікаты, праводзіць навучанне, акрэдытацыю навучальных цэнтраў і павышэнне кваліфікацыі па праграме CIPA на тэрыторыі Кыргызскай Рэспублікі. У сувязі з тым, што толькі член САА «ЕІСПБ» мае права на падтрымку ўсіх раней выпушчаных сертыфікатаў, САА «ЕІСПБ» сумесна з ГА «ІПБІЯК» бясплатна ажыццяўляе перавыпуск сертыфікатаў па праграме CIPA» 
Такім чынам, нявызначанае кола асоб было праінфармавана ад імені САА «ЕІСПБ» аб тым, што сертыфікацыю (у тым ліку падтрымку ўсіх раней выпушчаных сертыфікатаў, уключаючы бясплатны перавыпуск) таксама мае права праводзіць яго партнёр ГА «ІПБІЯК».
Разам з тым ГА «ІПБІЯК» пісьмом ад 29 красавіка 2022 г. № 6 паведаміла, што паслугі па навучанні прадметам, якія ў тым ліку ўваходзяць у праграму CIPA, аказваюцца толькі на тэрыторыі Кыргызскай Рэспублікі. Навучанне ў іншых дзяржавах-членах не праводзілася. Па завяршэнні кожнага курса ўдзельнікам выдаюцца сертыфікаты. Сертыфікаты, выдадзеныя ГА «ІПБІЯК», не нумаруюцца, не маюць тэрміну дзеяння і не прыпыняюцца.
Заяўнікі прадставілі складзены натарыусам Нікіфаравым І.А. 7 верасня 2021 г. пратакол агляду старонкі http://cipaprogram.org/engine/modules/certificates.php. Па гэтай спасылцы складзены рэестры фізічных асоб з указаннем прозвішча, імені, імені па бацьку, ІН, нумара сертыфіката і даты яго атрымання. У гэтай базе даных (рэестрах) указаны сертыфікаты САР і CIPA з рознымі статусамі, а менавіта «правадзейны», «прыпынены» і «ануляваны». 
ГА «АБА» пісьмом ад 4 сакавіка 2022 г. № 14 патлумачыла, што ўказаныя на сайце www.cipaprogram.org сертыфікаты са статусам «прыпынены» з’яўляюцца правадзейнымі, паколькі ГА «АБА», якое выдала іх, не прымала рашэнняў аб іх прыпыненні. У гэтым рэестры змяшчаецца 288 прозвішчаў членаў ГА «АБА», уладальнікаў сертыфікатаў. 22 члены маюць сертыфікаты па 2 узроўнях праграмы CIPA, а агульная колькасць прыпыненых сертыфікатаў – 310. 
Усе сертыфікаты, пералічаныя ў гэтых рэестрах, выдадзены ГА «АБА» ў рамках сваіх паўнамоцтваў. ГА «АБА» мяркуе, што ўстанова «СІПАЕН» і ГА «ІПБІЯК» не маюць ніякіх паўнамоцтваў публікаваць інфармацыю аб сертыфікатах, выдадзеных ГА «АБА», у тым ліку прыпыняць іх дзеянне і ануляваць.
Напрыклад, прэзідэнт ГА «АБА» Таранчыеў Э.Т., які атрымаў сертыфікат САР у 2003 годзе, выявіўшы свой сертыфікат у базе даных (рэестрах) адказчыкаў са статусам «прыпынены», накіраваў запыт ва ўстанову «СІПАЕН» з просьбай растлумачыць прычыну з’яўлення ў гэтым спісе дакумента, да якога ўстанова «СІПАЕН» не мае ніякага дачынення. Аднак адказ так і не быў атрыманы.
У базе даных (рэестрах) адказчыкаў таксама ўказана выканаўчы дырэктар ГА «АБУ» Гетман В.В. Яе сертыфікат мае статус «прыпынены». Паводле яе тлумачэнняў, сертыфікат выдадзены 15 жніўня 2004 г. (ІН 0E8C58KH, нумар сертыфіката 0000003), на дату натарыяльнага агляду (7 верасня 2021 г.) статус сертыфіката быў прыпынены. Аднак яна не атрымлівала сертыфіката ад адказчыкаў і не праходзіла навучання ў акрэдытаваных адказчыкамі арганізацыях. Яна не з’яўлялася і не з’яўляецца членам ніводнай з арганізацый адказчыкаў. Такім чынам, указаныя ў базе даных (рэестрах) адказчыкаў даныя аб ёй, уключаючы даныя аб яе сертыфікаце, не з’яўляюцца дакладнымі.
7 мая 2017 г. на сваю электронную пошту getman.valeria@gmail.com выканаўчы дырэктар ГА «АБА» 
Гетман В.В. атрымала перасланае паведамленне з адраса no-reply3@cipaprogram.org (уладальнік адраса ўстанова «СІПАЕН») наступнага зместу: «Паважаныя ўладальнікі сертыфікатаў па праграме CIPA ў Кыргызстане… Адзіным праваўладальнікам праграмы сертыфікацыі CIPA і міжнароднай базы даных сертыфікатаў па праграме CIPA з’яўляецца САА «ЕІСПБ»… Выпуск сертыфікатаў па праграме CIPA і рэгістрацыя ў міжнароднай базе сертыфікатаў ажыццяўляюцца праваўладальнікам і па дагаворы з САА «ЕІСПБ» падтрымліваюцца лакальнай прафесійнай арганізацыяй… Сертыфікаты CIPA выдаюцца толькі пры пацвярджэнні здачы экзаменаў у афіцыйнага адміністратара па правядзенні экзаменаў па праграме CIPA ў Кыргызстане: установа «СІПАЕН» (CIPAEN), афіцыйны інтэрнэт-рэсурс праграмы CIPA: www.cipaprogram.org... ГА «ІПБІЯК» ажыццяўляе перавыпуск двухузроўневых сертыфікатаў бясплатна. Усе зыходныя рэгістрацыйныя даныя вашых сертыфікатаў захоўваюцца, перавыпуск ажыццяўляецца для далейшай падтрымкі сертыфікатаў... Па пытаннях перавыпуску, аднаўлення і выпуску сертыфікатаў па праграме CIPA неабходна звяртацца ў ГА «ІПБІЯК»… ipba@uchet.kg… Прэс-цэнтр САА «ЕІСПБ» (EICPA)».
[bookmark: _Hlk140852051]24 мая 2019 г. на сваю электронную пошту getman.valeria@gmail.com Гетман В.В. атрымала перасыланае паведамленне з адраса no-reply3@cipaprogram.org (уладальнік адраса ўстанова «СІПАЕН») наступнага зместу: «Паважаныя ўдзельнікі праграмы CIPA ў Кыргызстане! …на афіцыйным сайце праграмы CIPA www.cipaprogram.org любы ўдзельнік з любой краіны – удзельніцы праграмы CIPA мае персанальны доступ да сваіх даных і вынікаў экзаменаў у цэнтральнай базе праграмы CIPA. Двухузроўневыя сертыфікаты CIPA выдаюцца толькі пры пацвярджэнні здачы экзаменаў у афіцыйнага правайдара па правядзенні экзаменаў па праграме CIPA ў Кыргызстане: CIPAEN (cipakg@cipaprogram, афіцыйны сайт: www.cipaprogram.org). Па пытаннях сертыфікацыі і падтрымкі раней выдадзеных сертыфікатаў па праграме CIPA цяпер неабходна звяртацца ў прафесійную арганізацыю ГА «ІПБІЯК» ipba@uchet.kg; www.uchet.kg. Прэс-цэнтр САА «ЕІСПБ» (CIPAEN)». 
Згодна з матэрыяламі справы ў перыяд з 2017 па 2020 год на электронныя паштовыя адрасы ўладальнікаў сертыфікатаў CIPA паступалі паведамленні наступнага зместу: «…добры дзень, дасылаю вам пісьмо-паведамленне, бо вы з’яўляецеся ўладальнікам міжнародных сертыфікатаў CAP і CIPA…», а таксама «Увазе ўладальнікаў сертыфікатаў САР і CIPA! ПАБ «ППБ РК» сумесна з САА «ЕІСПБ» паведамляе, што працягваецца работа па актуалізацыі сертыфікатаў CIPA першага ўзроўню (САР) і другога ўзроўню (CIPA II)… Усім бухгалтарам, якія маюць сертыфікаты I і II узроўню CIPA, пацвердзіць статус сертыфіката, здаўшы дэкларацыю па павышэнні кваліфікацыі па абавязковых дысцыплінах. У выпадку непацвярджэння, статус вашага сертыфіката будзе зменены на «ануляваны». https://www.cipaprogram.org/engine/modules/ certificates.php. Па ўсіх пытаннях звяртацца па тэлефонах ПАБ «ППБ РК». 
Разам з тым адказчыкі не прадставілі дакументаў, якія пацвярджаюць абгрунтаванне анулявання або прыпынення сертыфікатаў, размешчаных у базе даных (рэестрах) на сайце www.cipaprogram.org.
Згодна з матэрыяламі справы такія паведамленні, напрыклад, паступалі з адраса sales19@cpark.kz (належыць ПАБ «ППБ РК») на адрасы gen369@mail.ru і a.gaiduk.eccaa@mail.ru (уладальнікі сертыфікатаў).
Установа «СІПАЕН» пісьмом ад 9 лютага 2022 г. паведаміла, што не ажыццяўляла рассылак, пры гэтым кожны жадаючы можа шляхам падпіскі атрымліваць навіны з іх сайта (www.cipaprogram.org) і адпісацца ад іх пры жаданні. На сайце www.cipaprogram.org размяшчаецца інфармацыя агульнага характару аб сертыфікацыі па праграме CIPA.
Пісьмом ад 13 красавіка 2022 г. № 2/04 установа «СІПАЕН» паведаміла, што ёй належаць толькі электронныя адрасы, зарэгістраваныя на www.cipaprogram.org. Пры гэтым электронныя адрасы no-replay@cipaprogram.org, no-eplay1@cipaprogram.org, no-replay3@cipaprogram.org, no-replay4@cipaprogram.org, no-replay7@cipaprogram.org, noreplaycipaen@cipaprogram.org ствараюцца для інфармавання без магчымасці адказу на іх, яны выконваюць функцыю адпраўкі інфармацыйных пісьмаў на адрасы асоб, якія падпісаліся на навіны. Выкарыстанне гэтых адрасоў пры адпраўцы навін ажыццяўляецца рабатызаваным алгарытмам праграмы без удзелу фізічных асоб. Адрасы cipa@cipaprogram.org і cipakg@cipaprogram.org знаходзяцца ў распараджэнні менеджараў установы «СІПАЕН».
Установа «СІПАЕН» таксама звяртае ўвагу, што ў працэсе сваёй дзейнасці сутыкалася з выпадкамі несанкцыянаванага доступу (узлому) да сваіх электронных адрасоў і падробкай пісьмаў з адрасоў установы «СІПАЕН». У кожным канкрэтным выпадку адпраўкі (атрымання) пісьма неабходна ўстанаўліваць метаданыя пісьма (яго часавыя атрыбуты, IP-адрас). Як правіла, гэта робіцца ў выніку экспертнага заключэння. 
[bookmark: _Hlk140852889]Варта адзначыць, што ў час разгляду справы ўстанова «СІПАЕН» не прадставіла доказаў узлому, у тым ліку адрасоў паштовых скрынь, якія былі ўзламаны, у які перыяд гэта было ўстаноўлена і якія меры былі прыняты.
ПАБ «ППБ РК» таксама ўказвала, што з яе адрасоў накіроўваюцца інфармацыйныя пісьмы (навіны) без магчымасці адказу на іх для асоб, якія падпісаліся на атрыманне такіх навін. 
Разам з тым камісія па разглядзе справы мяркуе, што адказчыкі не прадставілі дакументаў, якія пацвярджаюць, што рассылкі на паштовыя адрасы ўладальнікаў сертыфікатаў, выдадзеных не адказчыкамі, зроблены не адказчыкамі. 
Такім чынам, у гэтых паведамленнях указваецца, што ПАБ «ППБ РК» сумесна з САА «ЕІСПБ» працягваюць работу па актуалізацыі сертыфікатаў CIPA, а таксама што адзіным уладальнікам базы даных (рэестраў) сертыфікатаў з’яўляецца САА «ЕІСПБ», якім ажыццяўляецца рэгістрацыя ў базе даных (рэестрах) сертыфікатаў па дагаворы з ім або з лакальнай арганізацыяй. Перавыпуск сертыфікатаў ажыццяўляе ГА «ІПБІЯК», а цэнтральная база даных (рэестры) сертыфікатаў знаходзіцца на сайце ўстановы «СІПАЕН». 
Акрамя таго, пісьмом ад 18 красавіка 2022 г. № 26-п кіраўнічы партнёр RSM KGZ Саідаў Ф. на імя прэзідэнта ГА «АБА» Таранчыева Э.Т. накіраваў зварот наступнага зместу: «Нашы супрацоўнікі з’яўляюцца членамі АБА і рэгулярна выплачваюць узносы. Просім растлумачыць сітуацыю ў дачыненні да атрыманай намі інфармацыі. На сайце www.cipaprogram.org апублікавана інфармацыя, што дзеянне сертыфікатаў супрацоўнікаў указанай кампаніі прыпынена (сертыфікаты САР/CIPA Атанавай Г.Т., Керымкулавай Д.І. (2 сертыфікаты), Барбугулавай Г.Т.), адначасова на сайце ГА «АБА» вышэйуказаныя сертыфікаты лічацца як правадзейныя».
У якасці доказаў непраўдзівай, недакладнай або скажонай інфармацыі, размешчанай у базе даных (рэестрах) на сайце www.cipaprogram.org, ЕССБА прадставіў копіі сертыфікатаў (Гетман В.В., Мельнікава А.Н., Грабеншчыковай Е.С., Абсалямава І.Г., Куцепавай Т.Ф.), якія былі выдадзены ЕССБА. Пры гэтым адказчыкі не прадставілі камісіі па разглядзе справы інфармацыі (дакументаў, звестак), якая пацвярджае выдачу імі ўказаных сертыфікатаў, у тым ліку па якіх прычынах у базе даных (рэестрах) прысутнічае інфармацыя аб сертыфікатах, выдадзеных заяўнікамі. Адказчыкі таксама не прадставілі камісіі па разглядзе справы дакументаў, якія пацвярджаюць прыняцце мер па ліквідацыі прыкмет нядобрасумленнай канкурэнцыі, а менавіта загадаў і іншых актаў выдалення з баз даных (рэестраў) інфармацыі аб сертыфікатах, выдадзеных заяўнікамі.
[bookmark: _Hlk140930912]Камісіяй па разглядзе справы таксама вывучаны спісы асоб, указаных у базе даных (рэестрах), згодна з якімі больш за 200 сертыфікатаў маюць статус «правадзейны» і «прыпынены», з датай выдачы «1900 год». Акрамя таго, у шматлікіх сертыфікатаў у базе даных (рэестрах) адсутнічае ІН. Указанае можа сведчыць аб размяшчэнні ў базе даных (рэестрах) непраўдзівай, недакладнай або скажонай інфармацыі.
ЕССБА пісьмом 23 сакавіка 2022 г. № 08-22 паведаміў, што не надзяляў адказчыкаў правам збіраць, апрацоўваць, захоўваць, публікаваць інфармацыю аб сертыфікатах, выдадзеных арганізацыямі – членамі ЕССБА, а таксама перавыпускаць, прыпыняць, ануляваць сертыфікаты, выдадзеныя ЕССБА і (або) арганізацыямі – членамі ЕССБА.
Па хадайніцтве ЕССБА да разгляду справы ў якасці асобы, якая мае звесткі, прыцягнута грамадзянка Рэспублікі Казахстан Дайрашава Э.Т., паколькі ў базе даных (рэестрах), размешчанай на сайце ўстановы «СІПАЕН», знаходзіцца сертыфікат Дайрашавай Э.Т., які мае статус «ануляваны». З яе тлумачэнняў вынікае, што 31 снежня 2008 г. ёй выдадзены сертыфікат САР № 0011319. Пры гэтым на сайце www.cipaprogram.org яна выявіла, што інфармацыя аб яе сертыфікаце адлюстравана недакладна, а менавіта тое, што яе сертыфікату прысвоены статус «ануляваны», аднак ёй пра гэта ніхто не паведамляў ні пісьмова, ні вусна. Разам з тым Дайрашава Э.Т. праходзіць кожныя 3 гады па 120 і больш гадзін праслухоўвання семінараў па павышэнні кваліфікацыі, пацвярджае кожныя 3 гады ўсе сертыфікаты і выплачвае членскія ўзносы ў ПАБ «СББАК», пры гэтым дачынення да адказчыкаў не мае.
Згодна з матэрыяламі справы НП «СПБ» як правадзейны член ЕССБА на падставе рашэння агульнага сходу ЕССБА ад 27 красавіка 2010 г. мае права акрэдытоўваць навучальныя цэнтры на ажыццяўленне дзейнасці ў галіне навучання і падрыхтоўкі да кваліфікацыйных экзаменаў па праграме сертыфікацыі CIPA. 
НП «СПБ» пісьмом ад 31 сакавіка 2022 г. № 05/22-СРА паведаміла, што артыкулам 11.2 Палажэння аб сертыфікацыі CIPA (зацверджанага агульным сходам членаў Міжнароднага савета сертыфікаваных бухгалтараў і аўдытараў 31 снежня 2002 г., змяненні і дапаўненне зацверджаны агульным сходам членаў ЕССБА 28 верасня 2005 г.) выканаўчая дырэкцыя ЕССБА забяспечвае арганізацыю і правядзенне сертыфікацыі (своечасовы збор хадайніцтваў ад прафесійных арганізацый, якасны і своечасовы выраб і выдачу сертыфікатаў прафесійным арганізацыям, вядзенне рэестра выдадзеных сертыфікатаў).
Акрамя таго, артыкулам 14 указанага Палажэння дзеянне выдадзенага сертыфіката прыпыняецца ў выпадку, калі членства ўладальніка сертыфіката ў прафесійнай арганізацыі прыпынена, але не спынена ў адпаведнасці са статутам гэтай арганізацыі. Выдадзены сертыфікат анулюецца ў выпадку спынення членства ўладальніка сертыфіката ў прафесійнай арганізацыі, якая з’яўляецца членам ЕССБА.
Асоба, сертыфікат якой ануляваны або яго дзеянне прыпынена, не мае права выкарыстоўваць у сваіх подпісах абрэвіятуру CAP або CIPA і рэкамендаваць сябе як асоба, якая мае кваліфікацыю CAP і CIPA або валодае сертыфікатамі CAP і CIPA.
Дзеянне сертыфіката прыпыняецца (анулюецца) выканаўчай дырэкцыяй ЕССБА па заяве прафесійнай арганізацыі, пададзенай у выканаўчую дырэкцыю ЕССБА. Пасля разгляду заявы выканаўчая дырэкцыя ЕССБА ў тэрмін не пазнейшы за 10 дзён з даты такога разгляду рыхтуе і выдае адпаведны загад, падпісаны старшынёй ЕССБА, робіць карэкціроўку ў рэестры выдадзеных сертыфікатаў на афіцыйным сайце ЕССБА і пісьмова паведамляе аб рашэнні прафесійнай арганізацыі, якая падала заяву.
Палажэннем аб сертыфікацыі CIPA ад 31 снежня 2002 г. прадугледжана вядзенне рэестра выдадзеных сертыфікатаў на афіцыйным сайце ЕССБА, аднак фактычна вядзенне рэестра выдадзеных сертыфікатаў ЕССБА ажыццяўляе без публікацыі ў сетцы Інтэрнэт і іншых сродках масавай інфармацыі. Рэестр выдадзеных сертыфікатаў ЕССБА ніколі не публікаваўся на афіцыйным сайце ЕССБА (www.eccaa.org) у сувязі з адсутнасцю рашэння ЕССБА аб парадку публікацыі гэтага рэестра і яго вядзення на сайце (www.eccaa.org). Таксама ЕССБА не прымаў рашэння аб публікацыі рэестра выдадзеных сертыфікатаў ЕССБА на сайце www.cipaprogram.org.
Доступ да цэнтральнай базы даных (рэестраў) выдадзеных сертыфікатаў па ўсіх краінах мае выканаўчы дырэктар ЕССБА і старшыня ЕССБА. Арганізацыя – член ЕССБА не мае доступу да цэнтральнай базы даных (рэестраў) выдадзеных сертыфікатаў ЕССБА, але мае права запытаць у ЕССБА інфармацыю па канкрэтным сертыфікаце з мэтай праверкі яго правадзейнасці.
Установа «СІПАЕН» пісьмом ад 5 красавіка 2022 г. № 1/4 паведаміла, што прававымі падставамі размяшчэння рэестраў сертыфікатаў на сайце www.cipaprogram.org з’яўляюцца правы ўласнасці на таварныя знакі СIPA па пасведчанні № 15306 Кыргызпатэнта і пасведчаннях Сусветнай арганізацыі інтэлектуальнай уласнасці (САІУ) № 1359932 і № 1408102.
На думку камісіі па разглядзе справы, довады адказчыка адносна правоў на размяшчэнне інфармацыі аб сертыфікаваных бухгалтарах і аўдытарах у базе даных (рэестрах) на падставе валодання імі таварнымі знакамі і аднайменнымі праграмамі сертыфікацыі бухгалтараў і аўдытараў непераканаўчыя. Камісія па разглядзе справы мяркуе, што наяўнасць таварнага знака ніяк не тлумачыць і не абвяргае размяшчэння ў базе даных (рэестрах) непраўдзівай, недакладнай або скажонай інфармацыі адносна статусу таго або іншага сертыфіката. 
Акрамя таго, згодна з матэрыяламі справы ўстанова «СІПАЕН» вяла базу даных (рэестры) сертыфікатаў на падставе пункта 1.2.7 дагавора на аказанне паслуг ад 27 сакавіка 2013 г. паміж ЕССБА і ўстановай «СІПАЕН» і пункта 1.2.7 дагавора на аказанне паслуг ад 21 мая 2015 г. паміж САА «ЕІСПБ» і ўстановай «СІПАЕН». 
Пісьмом ад 28 красавіка 2022 г. № 16-22 ЕССБА паведаміў, што дагавор на аказанне паслуг ад 27 сакавіка 2013 г. паміж ім і ўстановай «СІПАЕН» не быў заключаны. Згодна з тлумачэннямі заяўнікаў, агульны сход арганізацый – членаў ЕССБА не прымаў рашэння аб заключэнні гэтага дагавора. Валіева А.Х. (у гэты час яна з’яўлялася старшынёй праўлення ПАБ «ППБ РК»), якая падпісала дагавор ад імені ЕССБА, не мела права заключаць гэты дагавор, паколькі пытанні заключэння такіх дагавораў вырашаюцца непасрэдна арганізацыямі – членамі ЕССБА, аб чым складаецца адпаведны пратакол, на падставе якога заключаюцца дагаворы ад імені ЕССБА. Ва ўказаным дагаворы ад 27 сакавіка 2013 г. няма спасылкі на пратакол агульнага сходу арганізацый – членаў ЕССБА, якім было б прынята рашэнне аб падпісанні такога дагавора.
Згодна з матэрыяламі справы па дагаворы паміж САА «ЕІСПБ» і ўстановай «СІПАЕН» ад 21 мая 2015 г. заказчык, а менавіта САА «ЕІСПБ», даручае выканаўцу, а выканаўца ў асобе ўстановы «СІПАЕН» згодна з пунктам 1.2.1 атрымлівае выключнае права на арганізацыю і адміністраванне экзаменаў на тэрыторыі Кыргызскай Рэспублікі і правы на арганізацыю адміністравання экзаменаў на тэрыторыях Рэспублікі Узбекістан, Рэспублікі Таджыкістан, Туркменістана, Рэспублікі Казахстан, Расійскай Федэрацыі, Грузіі, Рэспублікі Малдовы, Украіны і Рэспублікі Беларусь па праграмах CIPA, а таксама згодна з пунктам 1.2.7 – адміністраванне цэнтральнай базы даных (рэестраў) установы «СІПАЕН». Установай «СІПАЕН» інфармацыя аб выдадзеных сертыфікатах CIPA ўносілася ў базу даных (рэестры) у адпаведнасці з указаным дагаворам.
Паводле інфармацыі, прадстаўленай ЕССБА, ён не ўпаўнаважваў САА «ЕІСПБ» выступаць у якасці свайго прадстаўніка і яна не з’яўляецца яго правапераемнікам, таксама ўказаная суполка не акрэдытавалася ЕССБА для прадастаўлення паслуг, неабходных для сертыфікацыі па праграме CIPA.
У ходзе разгляду справы адказчыкі не прадставілі інфармацыі (дакументаў, звестак), якая пацвярджае іх права ўносіць у сваю базу даных (рэестры) звесткі аб сертыфікатах, якія імі не выдаваліся, гэта значыць аб сертыфікатах, якія выдаваліся заяўнікамі, у тым ліку прыпыняць або ануляваць іх статус. 
Згодна з тлумачэннем адказчыкаў, перавыпуск сертыфіката CIPA праводзіцца ўстановай «СІПАЕН» на добраахвотных пачатках, па жаданні яго ўладальніка, пры ўмове яго членства ў прафесійнай арганізацыі бухгалтараў, якая адказвае за павышэнне ім сваёй кваліфікацыі. Для ажыццяўлення перавыпуску сертыфіката бухгалтар павінен звярнуцца ў прафесійную арганізацыю бухгалтараў, членам якой ён з’яўляецца. Апошняя, у сваю чаргу, звяртаецца за перавыпускам ва ўстанову «СІПАЕН». Нумар перавыпушчанага сертыфіката застаецца ранейшым, як у раней выпушчаным, толькі з указаннем новай даты (даты яго перавыпуску).
Згодна з пісьмом ад 24 лютага 2022 г. № 20220224/2 ЕЭК ПАБ «ППБ РК» не займаецца сертыфікацыяй бухгалтараў. ПАБ «ППБ РК» надзяліла паўнамоцтвамі па выдачы сертыфікатаў CIPA ў перыяд свайго прававалодання таварнымі знакамі CIPA САА «ЕІСПБ», якая выдавала сертыфікаты CIPA ў перыяд прававалодання таварнымі знакамі CIPA з 16 верасня 2015 г. па 9 лістапада 2017 г.
Згодна з тлумачэннямі заяўнікаў, ПАБ «ППБ РК» і САА «ЕІСПБ» прадастаўляюць паслугі, хаця яны і сцвярджаюць адваротнае. У доказ заяўнікамі ў матэрыялы справы прадстаўлена пасведчанне аб акрэдытацыі адказчыкамі навучальных цэнтраў: ад 5 ліпеня 2020 г. ТАА «Акадэмія бесперапыннага прафесійнага развіцця», ад 9 лістапада 2017 г. № 010 САА «МЦФЭР-КАЗАХСТАН».
Заяўнікі прадставілі натарыяльна завераны пратакол агляду сайта ПАБ «ППБ РК» ад 20 студзеня 2021 г., на якім змяшчалася наступная інфармацыя: «дыстанцыйнае навучанне CPA EURASIA і CIPA ўсяго за 155 000 тэнге толькі да 30 верасня».
Паводле звестак, прадстаўленых ЕССБА, САА «ЕІСПБ» у лістападзе 2021 г. ажыццявіў рассылку камерцыйнай прапановы на 2022 год, якая ўключае ў сябе інфармацыю аб навучанні па праграме CIPA, адрасаваную першым кіраўнікам арганізацый (нявызначанаму колу асоб). 
Заяўнікі ўказваюць, што ўстанова «СІПАЕН» 26 лістапада 2021 г. абвясціла старт рэгістрацыі на экзамены на 2022 год па праграме CIPA. Пры гэтым у тэксце гэтай аб’явы пазначана наступнае: «Увага! Толькі пералічаныя арганізацыі ў раздзеле «Кантакты» з’яўляюцца афіцыйнымі прадстаўнікамі экзаменацыйнай сеткі па праграме CIPA. Сертыфікаты па праграме CIPA выдаюцца толькі пры пацвярджэнні здачы экзаменаў у афіцыйных прадстаўнікоў па правядзенні экзаменаў па праграме CIPA». У раздзеле «Кантакты» афіцыйным прадстаўніком у Рэспубліцы Казахстан указана САА «Цэнтр ацэнкі кваліфікацыі», якая мае ідэнтычны юрыдычны адрас з ПАБ «ППБ РК» і САА «ЕІСПБ».
На думку заяўнікаў, гэтыя факты пацвярджаюць дзейнасць адказчыкаў на рынку паслуг, што ставіць іх у канкурэнтныя адносіны з ЕССБА і яго арганізацыямі-членамі.
ЕССБА растлумачыў, што ў краінах, дзе ёсць абцяжарванне па таварных знаках CIPA, развіццё праграмы ўскладнена для заяўнікаў. Арганізацыі – члены ЕССБА вымушаны або прыпыніць дзейнасць па сертыфікацыі CIPA, або праводзіць яе іншым чынам, каб у выпадку прайграных судоў фізічныя асобы (удзельнікі праграмы CIPA) не пацярпелі, або працягваць дзейнасць па CIPA, рызыкуючы атрымаць прэтэнзіі ад юрыдычнай асобы, пазначанай САІУ ў якасці праваўладальніка. Пры гэтым агульная колькасць уладальнікаў сертыфікацыі па праграме CIPA пачынаючы з 2012 года ўвесь час падае. 
Згодна з пісьмом САА «ЕІСПБ» ад 25 лютага 2022 г. № 20220225/2_ЕЭК рэестр выдадзеных сертыфікатаў CIPA не вёўся, бо гэтае права належала ўстанове «СІПАЕН». Інфармацыя аб выдадзеных сертыфікатах CIPA знаходзіцца ў базе даных (рэестрах) установы «СІПАЕН».
Згодна з пісьмом установы «СІПАЕН» ад 14 сакавіка 2022 г. № 1/03 (увах. № 4883 ад 17 сакавіка 2022 г.) на сайце www.cipaprogram.org у раздзеле «Пошук сертыфікатаў» па спасылцы http://cipaprogram.org/ engine/modules/certificates.php размяшчаецца інфармацыя аб сертыфікатах па праграме CIPA. Сертыфікаты па праграме CIPA выпускаюцца па хадайніцтве прафесійнай арганізацыі – удзельніка шматбаковага пагаднення. Патрабаванні да парадку выпуску і прыпынення дзеяння (анулявання) сертыфіката па праграме CIPA вызначаны ў Палажэнні аб сертыфікацыі CIPA ад 11 студзеня 2021 г. Згодна з ім кандыдат на атрыманне сертыфіката CIPA павінен быць членам прафесійнай арганізацыі бухгалтараў і (або) аўдытараў – некамерцыйнай арганізацыі, заснаванай на членстве па прафесійнай прыкмеце, якая з’яўляецца аб’яднаннем бухгалтараў і (або) аўдытараў (далей – прафесійная арганізацыя). Прафесійная арганізацыя павінна мець пісьмовае пагадненне з установай «СІПАЕН» аб прызнанні і падтрымцы сертыфікацыі CIPA. Установа «СІПАЕН» праводзіць кваліфікацыйную сертыфікацыю па двух узроўнях (САР/CIPA).
Установа «СІПАЕН» забяспечвае выдачу сертыфікатаў прафесійным арганізацыям, вядзенне рэестра выдадзеных сертыфікатаў, публікацыю рэестра на афіцыйным сайце ўстановы «СІПАЕН». Дзеянне выдадзенага сертыфіката прыпыняецца ў выпадку, калі членства спажыўца ў прафесійнай арганізацыі прыпынена, але не спынена ў адпаведнасці са статутам гэтай арганізацыі. Сертыфікат анулюецца ў выпадку спынення членства спажыўца ў прафесійнай арганізацыі. Дзеянне сертыфіката прыпыняецца або анулюецца па заяве прафесійнай арганізацыі.
Установа «СІПАЕН» пісьмом ад 29 красавіка 2022 г. № 03 паведаміла, што для кандыдатаў з Рэспублікі Казахстан сертыфікаты CIPA выдаюцца па дагаворы аб узаемным прызнанні сертыфікацыі CPA EURASIA.
ГА «ІПБІЯК» пісьмом ад 11 сакавіка 2022 г. № 1/03 (увах. № 4904 ад 17 сакавіка 2022 г.) паведаміла, што невыкананне членамі ГА «ІПБІЯК» абавязацельстваў, у тым ліку абавязацельстваў па павышэнні кваліфікацыі, з’яўляецца падставай для прыпынення дзеяння сертыфікатаў CIPA ў базе даных (рэестрах) установы «СІПАЕН» па хадайніцтве ГА «ІПБІЯК».
[bookmark: _Hlk140950185]ГА «ІПБІЯК» пісьмом ад 17 жніўня 2021 г. № 1 паведаміла, што перавыпуск сертыфікатаў па праграме CIPA, раней выдадзеных іншымі прафесійнымі арганізацыямі, ажыццяўляецца па заяве на перавыпуск пры ўступленні ў члены ГА «ІПБІЯК» для ўсіх новых членаў.
З матэрыялаў справы вынікае, што ПАБ «ППБ РК» не займаецца выдачай сертыфікатаў, толькі прымае ў члены бухгалтараў, ужо сертыфікаваных арганізацыямі па сертыфікацыі (САА «ЕІСПБ», установа «СІПАЕН» і ГА «ІПБІЯК»). Гэтыя арганізацыі праводзяць выдачу сертыфікатаў па сваіх правілах.  
ПАБ «ППБ РК» пісьмом ад 29 красавіка 2022 г. № 20220429/1_ЕЭК (увах. № 8411 ад 4 мая 2022 г.) паведаміла, што ў Рэспубліцы Казахстан членамі ПАБ «ППБ РК» з’яўляюцца бухгалтары, сертыфікаваныя па праграмах CIPA і CPA EURASIA.
Такім чынам, прымаючы да ўвагі тлумачэнні адказчыкаў і інфармацыю, якая змяшчаецца ў матэрыялах справы, камісіяй па разглядзе справы ўстаноўлена, што інфармацыя аб уладальніках сертыфікатаў, размешчаная ў базе даных (рэестрах), публікуецца ўстановай «СІПАЕН», якая атрымлівае яе і змяшчае ў базу даных (рэестры) на падставе зваротаў ад ПАБ «ППБ РК», САА «ЕІСПБ» і ГА «ІПБІЯК». 
У ходзе разгляду справы камісіі па разглядзе справы не прадстаўлена звестак, дакументаў, загадаў, іншых відаў рашэнняў, якія пацвярджаюць, па-першае, законнасць унясення ў базу даных (рэестры) адказчыкамі інфармацыі аб уладальніках сертыфікатаў, якія выдаваліся не адказчыкамі, уключаючы прыналежнасць гэтай інфармацыі адказчыкам, па-другое, наяўнасць падстаў для прыпынення (анулявання) сертыфікатаў, размешчаных у базе даных (рэестрах), якія выдаваліся заяўнікамі, а не адказчыкамі.
На думку камісіі па разглядзе справы, распаўсюджванне непраўдзівых, недакладных або скажоных звестак для нявызначанага кола асоб, размешчаных у базе даных (рэестрах), можа ўвесці спажыўцоў у зман аб дзейнасці адказчыкаў як асоб, якія маюць права размяшчаць у базе даных (рэестрах) інфармацыю аб сертыфікатах, выдадзеных заяўнікамі, прыпыняць дзеянне або ануляваць статус сертыфікатаў, якія выдадзены заяўнікамі. 
Такім чынам, адказчыкі маглі набываць перавагі ў прадпрымальніцкай дзейнасці. Такія дзеянні супярэчаць заканадаўству дзяржаў-членаў, звычаям дзелавога абароту, патрабаванням добрапрыстойнасці, разумнасці і справядлівасці, прычынілі ці могуць прычыніць урон заяўнікам як канкурэнтам адказчыкаў або нанеслі ці могуць нанесці шкоду іх дзелавой рэпутацыі.
Згодна з пунктам 1 артыкула 74 Дагавора агульныя прынцыпы і правілы канкурэнцыі накіраваны на забеспячэнне выяўлення і спынення антыканкурэнтных дзеянняў на тэрыторыях дзяржаў-членаў і дзеянняў, якія аказваюць негатыўны ўплыў на канкурэнцыю на трансгранічных рынках на тэрыторыях 2 і больш дзяржаў-членаў.
Згодна з падпунктам 8 пункта 2 Пратакола канкурэнцыя вызначаецца як спаборнасць суб’ектаў гаспадарання (суб’ектаў рынку), пры якой самастойнымі дзеяннямі кожнага з іх выключаецца або абмяжоўваецца магчымасць у аднабаковым парадку ўздзейнічаць на агульныя ўмовы абарачэння тавараў на адпаведным таварным рынку.
У адпаведнасці з падпунктам 1 пункта 2 артыкула 76 Дагавора не дапускаецца нядобрасумленная канкурэнцыя, у тым ліку распаўсюджванне непраўдзівых, недакладных або скажоных звестак, якія могуць прычыніць страты суб’екту гаспадарання (суб’екту рынку) або нанесці ўрон яго дзелавой рэпутацыі.
Падпунктам 14 пункта 2 Пратакола ўстаноўлена, што нядобрасумленная канкурэнцыя – гэта любыя накіраваныя на набыццё пераваг у прадпрымальніцкай дзейнасці дзеянні суб’екта гаспадарання (суб’екта рынку) (групы асоб) або некалькіх суб’ектаў гаспадарання (суб’ектаў рынку) (груп асоб), якія супярэчаць заканадаўству дзяржаў-членаў, звычаям дзелавога абароту, патрабаванням добрапрыстойнасці, разумнасці і справядлівасці і прычынілі ці могуць могуць прычыніць урон іншым суб’ектам гаспадарання (суб’ектам рынку) – канкурэнтам або нанеслі ці могуць нанесці шкоду іх дзелавой рэпутацыі.
Узаемазвязанае прачытанне ўказаных нормаў сведчыць аб тым, што правам Саюза забаронены любыя накіраваныя на набыццё пераваг у прадпрымальніцкай дзейнасці дзеянні суб’екта гаспадарання (суб’екта рынку) (групы асоб) або некалькіх суб’ектаў гаспадарання (суб’ектаў рынку) (груп асоб), якія супярэчаць заканадаўству дзяржаў-членаў, звычаям дзелавога абароту, патрабаванням добрапрыстойнасці, разумнасці і справядлівасці і прычынілі ці могуць прычыніць урон іншым суб’ектам гаспадарання (суб’ектам рынку) – канкурэнтам або нанеслі ці могуць нанесці шкоду іх дзелавой рэпутацыі, якія выявіліся ва ўвядзенні ў зман спажыўцоў у дачыненні да характару, спосабу і месца вытворчасці, спажывецкіх уласцівасцей, якасці і колькасці тавару або ў дачыненні да яго вытворцаў.
Пунктам 2 артыкула 10-bis Парыжскай канвенцыі па ахове прамысловай уласнасці ад 20 сакавіка 1883 г. устаноўлена, што актам нядобрасумленнай канкурэнцыі лічыцца ўсякі акт канкурэнцыі, які супярэчыць сумленным звычаям у прамысловых і гандлёвых справах.
З улікам выкладзенага нядобрасумленнай канкурэнцыяй прызнаецца сукупнасць наступных фактаў:
накіраванасць на набыццё пераваг у прадпрымальніцкай дзейнасці суб’екта гаспадарання (суб’екта рынку) (групы асоб) або некалькіх суб’ектаў гаспадарання (суб’ектаў рынку) (груп асоб);
супярэчнасць заканадаўству дзяржаў-членаў, звычаям дзелавога абароту, патрабаванням добрапрыстойнасці, разумнасці і справядлівасці;
прычыненне (магчымасць прычынення) урону іншым суб’ектам гаспадарання (суб’ектам рынку) – канкурэнтам або нанясенне (магчымасць нанясення) шкоды іх дзелавой рэпутацыі.
Пункт 2 артыкула 76 Дагавора змяшчае адкрыты пералік магчымых відаў нядобрасумленнай канкурэнцыі і не з’яўляецца вычарпальным, у сувязі з чым нядобрасумленнай канкурэнцыяй могуць прызнавацца любыя іншыя дзеянні, якія адпавядаюць палажэнням падпункта 14 пункта 2 Пратакола.
З прычыны забароны нядобрасумленнай канкурэнцыі суб’екты гаспадарання (суб’екты рынку) незалежна ад іх становішча на рынку пры вядзенні эканамічнай дзейнасці абавязаны ўстрымлівацца ад паводзін, якія супярэчаць заканадаўству і (або) уяўленням аб добрапрыстойных, разумных і справядлівых паводзінах, якія склаліся ў грамадзянскім абароце (артыкул 10-bis Парыжскай канвенцыі па ахове прамысловай уласнасці ад 20 сакавіка 1883 г., аналагічныя палажэнні змяшчаюцца ў грамадзянскім заканадаўстве Рэспублікі Казахстан, Кыргызскай Рэспублікі і Расійскай Федэрацыі, а таксама ў антыманапольным заканадаўстве гэтых дзяржаў-членаў).
Пры разглядзе спрэчкі аб парушэнні забароны нядобрасумленнай канкурэнцыі павінна быць устаноўлена сукупнасць наступных фактаў:
ажыццяўленне суб’ектам гаспадарання (суб’ектам рынку) дзеянняў, здольных аказаць уплыў на стан канкурэнцыі;
адрозненне выбранага суб’ектам гаспадарання (суб’ектам рынку) спосабу канкурэнцыі на рынку ад паводзін, што ў падобнай сітуацыі чакаліся б ад любога суб’екта, які мае свой маёмасны інтарэс, але не выходзіць за межы ажыццяўлення грамадзянскіх правоў і сумленнай дзелавой практыкі;
накіраванасць паводзін суб’екта гаспадарання (суб’екта рынку) на атрыманне перавагі, у прыватнасці маёмаснай выгады або магчымасці яе атрымання, пры ажыццяўленні эканамічнай дзейнасці за кошт іншых удзельнікаў рынку, у тым ліку пры дапамозе аказання ўплыву на выбар пакупнікоў (спажыўцоў), на магчымасць іншых суб’ектаў гаспадарання (суб’ектаў рынку), канкурыруючых добрасумленна, атрымліваць перавагу з прапановы тавараў на рынку, на прычыненне шкоды суб’ектам гаспадарання (суб’ектам рынку) – канкурэнтам іншымі падобнымі спосабамі (напрыклад, у выніку выкарыстання (прыніжэння) чужой дзелавой рэпутацыі).
[bookmark: _Hlk140956394]Адказчыкі не прадставілі дакументы, якія пацвярджаюць іх права ўносіць у сваю базу даных (рэестры) звесткі аб сертыфікатах, якія імі не выдаваліся, гэта значыць аб сертыфікатах, якія выдаваліся заяўнікамі. У гэтым выпадку ўнясенне адказчыкамі ў базу даных (рэестры) інфармацыі аб сертыфікатах, якія не былі імі выдадзены, а ў далейшым і распаўсюджванне адказчыкамі рассылак з іх электронных адрасоў і WhatsApp-рассылак указваюць на тое, што неаднаразова і мэтанакіравана адказчыкі ўводзілі ў зман спажыўцоў аб неабходнасці перавыпуску сертыфікатаў, паколькі ў базе даных (рэестрах) указваліся статусы «прыпынены» і «ануляваны». Для змянення такога статусу неабходна было ўступленне ў арганізацыі адказчыкаў і атрыманне сертыфікатаў, вырабленых адказчыкамі, што магло прывесці да атрымання пераваг у прадпрымальніцкай дзейнасці.
Грунтуючыся на праве Саюза ў сферы канкурэнцыі і фактычных акалічнасцях справы, зыходзячы з наступных фактаў, што знайшлі сваё пацвярджэнне:
узаемазамяняльнасць праграм CIPA/CAP і CPA EURASIA, якая пацвярджаецца наяўнасцю пагаднення аб іх узаемным прызнанні; 
дзеянні ПАБ «ППБ РК», САА «ЕІСПБ», ГА «ІПБІЯК» і ўстановы «СІПАЕН» па распаўсюджванні непраўдзівых, недакладных або скажоных звестак аб сертыфікатах, у тым ліку аб годзе выпуску сертыфіката, статусе сертыфіката, у тым ліку размяшчэнне інфармацыі аб сертыфікатах, якія адказчыкамі не выдаваліся, адлюстраванай у базе даных (рэестрах), і іншыя факты, пацверджаныя матэрыяламі справы, камісія па разглядзе справы прыйшла да высновы, што ўказаныя дзеянні адказчыкаў у сваёй сукупнасці накіраваны на набыццё пераваг у сваёй прадпрымальніцкай дзейнасці як самастойна, так і ў складзе ўсіх адказчыкаў, супярэчаць заканадаўству дзяржаў-членаў, Дагавору, звычаям дзелавога абароту, патрабаванням добрапрыстойнасці, разумнасці і справядлівасці, прычынілі і могуць прычыніць урон заяўнікам і іншым суб’ектам гаспадарання (суб’ектам рынку) – канкурэнтам, а таксама нанеслі і могуць нанесці шкоду іх дзелавой рэпутацыі.
У рамках разгляду справы ПАБ «ППБ РК», САА «ЕІСПБ», ГА «ІПБІЯК» і ўстановы «СІПАЕН» забяспечана магчымасць рэалізацыі ўсіх правоў, прадугледжаных пунктам 13 Парадку разгляду спраў. Акрамя таго, у іх запытаны тлумачэнні па справе з просьбай прадставіць довады адносна наяўнасці ў іх дзеяннях парушэнняў агульных правіл канкурэнцыі на трансгранічных рынках, а таксама пазіцыі аб згодзе або нязгодзе з магчымым парушэннем артыкула 76 Дагавора. 
ПАБ «ППБ РК», САА «ЕІСПБ», ГА «ІПБІЯК» і ўстановай «СІПАЕН» прадстаўлены пісьмовыя пазіцыі аб нязгодзе з магчымым парушэннем агульных правіл канкурэнцыі на трансгранічных рынках, а таксама довады, пярэчанні, пісьмовыя пазіцыі і іншая інфармацыя, якія далучаны да матэрыялаў справы, разгледжаны і атрымалі належную ацэнку. Таксама ў рамках разгляду справы паступілі пісьмовыя пазіцыі, довады, пярэчанні і іншая інфармацыя ад упаўнаважаных органаў дзяржаў-членаў, якія таксама далучаны да матэрыялаў справы, разгледжаны і атрымалі належную ацэнку.
Зыходзячы з выкладзенага ўстаноўлена, што парушэнне ПАБ «ППБ РК», САА «ЕІСПБ», ГА «ІПБІЯК» і ўстановай «СІПАЕН» агульных правіл канкурэнцыі на трансгранічным рынку выяўляецца ў ажыццяўленні дзеянняў па распаўсюджванні непраўдзівых, недакладных або скажоных звестак для нявызначанага кола асоб, якія могуць прычыніць страты суб’екту гаспадарання (суб’екту рынку) або нанесці ўрон яго дзелавой рэпутацыі.
Ацаніўшы сабраныя па справе доказы, камісія па разглядзе справы мяркуе, што віна ПАБ «ППБ РК», САА «ЕІСПБ», ГА «ІПБІЯК» і ўстановы «СІПАЕН» знайшла пацвярджэнне, а іх дзеянні дакладна кваліфікаваны па падпункце 1 пункта 2 артыкула 76 Дагавора.
У адпаведнасці з Методыкай разліку і парадкам накладання штрафаў за парушэнне агульных правіл канкурэнцыі на трансгранічных рынках, зацверджанымі Рашэннем Савета Еўразійскай эканамічнай камісіі ад 17 снежня 2012 г. № 118, улічваючы адсутнасць у дзеяннях (бяздзеянні) ПАБ «ППБ РК», САА «ЕІСПБ», ГАА «ЕІСПБ» і ўстановы «СІПАЕН» акалічнасцей, змякчальных адказнасць, прадугледжаных пералікам акалічнасцей, змякчальных адказнасць, і акалічнасцей, абцяжарвальных адказнасць, якія ўлічваюцца пры разліку памеру штрафаў за парушэнне агульных правіл канкурэнцыі на трансгранічных рынках (дадатак № 1 да ўказанай Методыкі), і акалічнасцей, абцяжарвальных адказнасць, прадугледжаных указаным пералікам, якія выявіліся ў працяглым (на працягу 1 года і больш) парушэнні правапарушальнікамі правіл канкурэнцыі, прызначыць штрафы ПАБ «ППБ РК», САА «ЕІСПБ», ГА «ІПБІЯК» і ўстанове «СІПАЕН». 
У сувязі з устанаўленнем факта парушэння артыкула 76 Дагавора, кіруючыся пунктам 45 Парадку разгляду спраў, Калегія Камісіі мяркуе, што прымяненне да ПАБ «ППБ РК», САА «ЕІСПБ», ГА «ІПБІЯК» і ўстановы «СІПАЕН» мер па спыненні парушэння агульных правіл канкурэнцыі на трансгранічных рынках і (або) ліквідацыі яго наступстваў, прадугледжаных пунктам 4 рэзалюцыйнай часткі Рашэння Калегіі Еўразійскай эканамічнай камісіі ад 20    г. № , будзе садзейнічаць стварэнню роўных магчымасцей для ўсіх суб’ектаў гаспадарання (суб’ектаў рынку) дзяржаў-членаў пры ажыццяўленні гаспадарчай дзейнасці. Акрамя таго, выключэнне са сваёй базы даных (рэестраў) звестак аб спажыўцах, сертыфікаваных па праграмах сертыфікацыі прафесійных бухгалтараў і аўдытараў і тых, хто атрымаў такія сертыфікаты ў іншых арганізацыях, у тым ліку ў заяўнікаў, дасць магчымасць выключыць распаўсюджванне непраўдзівых, недакладных або скажоных звестак, якія могуць прычыніць страты суб’екту гаспадарання (суб’екту рынку) або нанесці ўрон яго дзелавой рэпутацыі. 

